Malála Júsufzajová

Malála Júsufzajová (* 12. júl 1997, Mingora, Pakistan) je pakistanská bojovníčka za ľudské práva, najmä právo dievčat na vzdelanie, za čo v roku 2014 získala Nobelovu cenu za mier a stala sa najmladším nositeľom Nobelovej ceny v dejinách. 

V roku 2013 jej udelili Sacharovovu cenu za slobodné myslenie, ktorú od roku 1988 udeľuje Európsky parlament.

 Životopis 
Preslávila sa v roku 2009, kedy pre BBC popisovala život za vlády Talibanu, ktorý v tom čase okupoval údolie Svát.Malala Yousafzai Full Diary For BBC (Gul Makai) Potom, čo pakistanská armáda Taliban z údolia vytlačila, získala Malála najvyššie štátne civilné ocenenie za hrdinstvo. 

Dňa 9. októbra 2012 prežila útok talibanského ozbrojenca, ktorý ju postrelil do hlavy a do krku, keď sa autobusom vracala zo školy.frontpage mag: Taliban Solution to Bad Press: Kill Journalists/ Šesť dní po hospitalizácii v Pakistane bola prevezená do nemocnice v britskom Birminghame. Prekonala niekoľko náročných operácií, vrátane plastickej operácie lebky a tváre. Z nemocnice ju prepustili vo februári 2013.

V marci 2013 nastúpila v Birminghame do školy. Po útoku vznikla na jej podporu petícia, vďaka ktorej sa stala najmladším človekom nominovaným na Nobelovu cenu mieru v histórii. Podpísalo ju vyše 2 700 ľudí.Postřelená dívka Malála je zpět ve škole. Přišla s růžovou aktovkou, iDNES.cz, 21. 3. 2013 V roku 2014 túto cenu získala (podelila sa o ňu s Indom Kailášom Satjárthím) za svoj boj za právo dievčat a žien na vzdelanie. 

Je druhým nositeľom Nobelovej ceny z Pakistanu, v roku 1979 dostal Nobelovu cenu fyzik Abdus Salam.

 Prejav v OSN 
náhľad|Malala Júsufzajová v Oválnej pracovni, 11. október 2013
V deň svojich 16. narodenín predniesla reč na pôde OSNhttp://www.sme.sk/c/7429776/nobelovku-ma-dievca-ktore-sa-nezlaklo-talibanu.html v New Yorku, v ktorej apelovala na dôležitosť vzdelania pre milióny detí, ktoré dnes do škôl chodiť nemôžu. Základnú školu v súčasnosti podľa BBC nemôže navštevovať 57 miliónov detí na svete, a to najmä dievčat. Vo vzdelaní vidí možnosť obrany proti radikálnym myšlienkam. „Extrémisti sa kníh boja, sila vzdelania ich desí. Kniha a pero – to sú naše najsilnejšie zbrane“, uviedla.

 Referencie 

 Iné projekty 

 Externé odkazy 
 Opísala zverstvá páchané Talibanom. Za to mala zomrieť

 Zdroj 

Kategória:Aktivisti za ľudské práva
Kategória:Feministky
Kategória:Moslimské osobnosti
Kategória:Obete atentátov
Kategória:Nositelia Nobelovej ceny za mier
Kategória:Pakistánski nositelia Nobelovej ceny
Kategória:Nositeľky Nobelovej ceny
Kategória:Laureáti Sacharovovej ceny